|  |  |  |  |  |  |  |
| --- | --- | --- | --- | --- | --- | --- |
| **Az óra céljai:** A tanulók ismerjenek meg olyan irodalmi alkotást és publikációt, melyek a húsvét ünnepéhez kapcsolódnak. Ismerjék meg a húsvét ünnepéhez fűződő református hagyományokat, átérezzék az ünnep jelentőségét, Jézus Krisztus érettünk történt áldozatára való emlékezés fontosságát. Ismerjék meg egy középkori műforma – a szonett – szerkezetét és versformáját, amely a húsvét üzenetét közvetíti. | | | | | | |
| **Idő** | **Szakaszok és célok** | **Tanulói tevékenységek** | **Tanári tevékenységek** | **Munkaforma/**  **Módszer** | **Tananyagok/**  **Eszközök** | **Megjegyzések** |
| 5 p  5 p  15 p  15 p  5 p  5 p | **I.**  **Ráhangolás:** az érdeklődés felkeltése  Kapcsolatok teremtése, a már meglévő ismeretek előhívása  **II. Jelentésteremtés:**  új anyag feldolgozása, rendszerezés, rögzítés, lényegkiemelés, értékelés, bemutatás  **III. Összefoglalás, rendszerezés, gyakorlás**  **IV. Reflektálás**  Összegzés  Rögzítés | A tanulók csoportmunkára készülve helyezkednek el a tanteremben.  1. A tanulók a 185. dicséretet hallgatják, megfigyelik az ének szövegét, majd a tanár irányításával megbeszélik, hogy melyik ünnepünkhöz kapcsolódik, és miért.  2. A tanulók csoportokban  csomagolópapírra pókhálóábrát készítenek arról, hogy mit tudnak már a húsvét ünnepéről. Az elkészült ábrákat bemutatják, és elkészítenek ezek alapján egy közös pókhálóábrát a táblán.  1. A tanulók meghallgatják Túrmezei Erzsébet: *Nagyszombat reggel* c. versét a tanár előadásában, majd csoportokban válaszolnak a feladatkártyák kérdéseire, és bemutatják megoldásaikat.  2. A megoldások alapján, tanári segítséggel, összegzik a szonett műformájának legfontosabb jellemzőit, és leírják azt a füzetükbe a kivetített dia segítségével.  3. A húsvét ünnepéről szóló szövegkártyák elolvasása után gondolattérképet készítenek csomagolópapírra. A kiemelt szavak, szövegrészek segítenek a feladat megoldásában. Az elkészült gondolattérkép segítségével bemutatják társaiknak a szöveg tartalmát, majd kihelyezik a gondolattérképeket jól látható helyre a tanteremben.  A tankockákban elkészített feladatokat oldják meg, melyek a szonett műforma jellemzőire és a húsvét ünnepére vonatkoznak. A megoldásaikat a tanulók önállóan ellenőrzik, javítják a tankockás program segítségével.  Megfogalmazzák egy-egy mondatban, hogy milyen új ismeretet sajátítottak el az órán, ezt egy-egy post it-re felírják, és az általuk készített gondolattérképre ragasztják. | A tanár levetíti a 185. dicséretről készült videoklipet, majd kivetíti az ének szövegét tartalmazó diát, kérdések feltevésével irányítja a beszélgetést.  Elmagyarázza a feladatot, segíti, koordinálja a csoportok munkáját, facilitál.  Kivetíti, és papír alapon kiosztja a vers szövegét. Elmagyarázza a feladatot. Felolvassa a költeményt, segíti, irányítja a csoportok munkáját. Kiegészíti, aktuálisan javítja a tanulók munkáit, értékel.  Kivetíti a szonett műformájának meghatározását. Segít a lényegkiemelésben, irányítja a tanulók jegyzetelését.  Kiosztja a szövegkártyákat, elmagyarázza a feladatot, segíti, támogatja, irányítja a feladatvégzést, facilitál.  Megadja a tankockamátrix címét, segíti az oldal beállítását, támogatást nyújt szükség esetén.  Értékeli az órai munkát. A tanulók reflexiói segíthetik a következő tanóra felépítését. | frontális  csoportmunka  csoportmunka  frontális  csoportmunka  csoportmunka  egyéni munka | a videoklip lejátszására alkalmas eszköz  *1. számú melléklet: a 185. dicséret szövege*  csomagolópapír, filctoll  a vers szövegét tartalmazó papírlapok,  feladatkártyák  *2. számú melléklet: Túrmezei Erzsébet: Nagyszombat reggel c. verse*  *3. számú melléklet: feladatkártyák*  ppt bemutatására alkalmas eszköz  *4. számú segédanyag: A szonett c. dia*  csomagolópapír, filctoll, szövegkártyák  *5. számú melléklet: szövegkártyák*  Csoportonként legalább egy olyan eszköz (pl. tanulói laptop), amelyen a learningapps.org program futtatható. | A csoportok kialakítása már előzőleg megtörtént, eleve így van kialakítva az ülésrend. Ha nem, akkor időt kell rá tervezni az óravázlatban.  A tanórát öt csoportra terveztem.  A videoklip elérhető:  <https://www.youtube.com/watch?v=K2dj60-V1xM>  A húsvét ünnepkörét feldolgozó szövegek  a reformatus.hu oldalon érhetők el.  A laptopokat a tanóra megkezdése előtt érdemes ellenőrizni, és beállítani a learningapps.org oldalt.  Minden feladat a tanár által készített tankockákban található.  A tankockák elérhetősége:  <https://learningapps.org/display?v=pqzwpt1e518>  <https://learningapps.org/display?v=pu58xgq2j18> |